ŠIRVINTŲ RAJONO SAVIVALDYBĖS TARYBA

SPRENDIMAS

DĖL ŠIRVINTŲ RAJONO MAKSIMALAUS BENDROJO NAUDOJIMO OBJEKTŲ ADMINISTRAVIMO TARIFO APSKAIČIAVIMO TVARKOS APRAŠO IR TARIFO PATVIRTINIMO

2015 m. spalio 29 d. Nr. 1-182

Širvintos

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 4 dalimi, Lietuvos Respublikos civilinio kodekso 4.84 straipsnio 9 dalimi, Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl daugiabučio namo bendrojo naudojimo objektų administravimo nuostatų patvirtinimo“ patvirtintais daugiabučio namo bendrojo naudojimo objektų administravimo nuostatais, Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“ patvirtintu Bendrojo naudojimo objektų administratoriaus atrankos ir skyrimo tvarkos aprašu ir atsižvelgdama į UAB Širvintų komunalinio ūkio 2015 m. spalio 13 d. raštą Nr. 96 „Dėl daugiabučių gyvenamųjų namų administravimo ir techninės priežiūros (eksploatavimo) mokesčio pakeitimo“,

Širvintų rajono savivaldybės taryba n u s p r e n d ž i a:

1. Patvirtinti Širvintų rajono maksimalaus bendrojo naudojimo objektų administravimo tarifo apskaičiavimo tvarkos aprašą (pridedama).

2. Patvirtinti Širvintų rajono maksimalaus bendrojo naudojimo objektų administravimo tarifą – 0,052 Eur be PVM už 1 kv. m per mėnesį.

3. Nustatyti, kad šis sprendimas įsigalioja nuo 2015 m. lapkričio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė	Živilė Pinskuvienė

PATVIRTINTA

Širvintų rajono savivaldybės tarybos

2015 m. spalio 29 d.

sprendimu Nr. 1-182

ŠIRVINTŲ RAJONO MAKSIMALAUS BENDROJO NAUDOJIMO OBJEKTŲ ADMINISTRAVIMO TARIFO APSKAIČIAVIMO TVARKOS APRAŠAS

i. bENDROSIOS NUOSTaTOS

1. Širvintų rajono maksimalaus bendrojo naudojimo objektų administravimo tarifo apskaičiavimo tvarkos aprašas (toliau – aprašas) nustato maksimalaus bendrojo naudojimo objektų administravimo tarifo apskaičiavimo tvarką.

2. Aprašas taikomas daugiabučių namų butų ir kitų patalpų savininkams ir asmenims, pretenduojantiems teikti bendrojo naudojimo objektų administravimo paslaugas.

3. Apraše vartojamos sąvokos apibrėžtos Lietuvos Respublikos civiliniame kodekse, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatyme ir Lietuvos Respublikos statybos įstatyme.

4. Daugiabučių gyvenamųjų namų administravimo kainos apskaičiuojamos vadovaujantis 2001 m. gegužės 23 d. Lietuvos Respublikos Vyriausybės nutarimu Nr. 603 „Dėl butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ patvirtintais Butų ir kitų patalpų savininkų bendrosios nuosavybės administravimo pavyzdiniais nuostatais (toliau – nuostatai), kitais Lietuvos Respublikos teisės aktų nustatytais privalomaisiais gyvenamųjų namų naudojimo ir priežiūros reikalavimais bei UAB „Sistela“ rekomendacijomis „Dėl daugiabučių gyvenamųjų namų administravimo mokesčių tarifų apskaičiavimo“ pagal 2015 m. spalio mėnesio statinių statybos skaičiuojamąsias kainas.

II. DAUGIABUČIŲ GYVENAMŲJŲ NAMŲ ADMINISTRAVIMO MOKESČIO TARIFŲ APSKAIČIAVIMAS

5. Konkretaus pastato maksimalaus bendrojo naudojimo objektų administravimo tarifas apskaičiuojamas pagal skaičiuojamąjį mokesčio tarifą, kuris turi būti koreguojamas atsižvelgiant į pastato bendrąjį plotą ir taikomi pataisos koeficientai pagal formulę:

Tmax = Tsk x K1

Tmax – konkretaus pastato maksimalus bendrojo naudojimo objektų administravimo paslaugų 1 kv. m per mėnesį mokesčio tarifas Eur.

Tsk – skaičiuojamasis 1 kv. m per mėnesį mokesčio tarifas – 0,052 Eur be PVM.

K1 – koeficientas, įvertinantis pastato bendrąjį plotą (aprašo priedas).

III. BAIGIAMOSIOS NUOSTATOS

6. Širvintų rajono maksimalaus bendrojo naudojimo objektų administravimo tarifo apskaičiavimo tvarkos aprašas keičiamas Širvintų rajono savivaldybės tarybos sprendimu.

___________________________

Širvintų rajono maksimalaus bendrojo naudojimo objektų administravimo tarifo apskaičiavimo tvarkos aprašo priedas

Daugiabučių gyvenamųjų namų bendrojo naudojimo objektų administravimo mokesčio tarifų koeficientai, įvertinantys pastatų plotą

Eilės Nr.	Pastatų bendrasis plotas (m2)	Koeficientai (K1)
1.	Iki 1000	1,1
2.	1001-2000	1,00
3.	2001 ir daugiau	0,90

_______________________